paragraph_text: Donat Fabijanić (Pag, 17. prosinca 1808. – Zadar, 8. travnja 1890.) hrvatski je svećenik, pisac i povjesničar. Napisao je trinaest knjiga, te je najčešće pisao o povijesti crkve i franjevaca u rvatskim krajevima. Iako je bio Hrvat, pisao je talijanskim jezikom, držeći se svojih suvremenika da se talijanskim jezikom svijetu može bolje predočiti hrvatska narodna i crkvena baština nego na hrvatskom jeziku.